b"\n_START_ARTICLE_\nKalijev sorbat\n_START_SECTION_\nPridobivanje in lastnosti\n_START_PARAGRAPH_\nKalijev sorbat proizvajajo tako, da kalijev hidroksid nevtralizirajo s sorbinsko kislino. To je nenasi\xc4\x8dena karboksilna kislina, ki je naravno prisotna v nekaterih jagodah. Sol je v vodi dobro topna (58,2\xc2\xa0% pri 20 \xc2\xb0C).\n_START_SECTION_\nProizvodnja\n_START_PARAGRAPH_\nKalijev sorbat se proizvaja z reakcijo sorbinske kisline z ekvimolarnim dele\xc5\xbeem kalijevega hidroksida. Kalijev sorbat, ki nastane pri reakciji, kristalizirajo z vodno raztopino etanola._NEWLINE_Ve\xc4\x8dino sorbinske kisline pripravijo po postopku, v katerem krotonaldehid reagira s ketenom v prisotnosti katalizatorja (npr. ma\xc5\xa1\xc4\x8doba kislina cinkove soli). Dobljeni poliester hidrolizirajo s kislino ali z lugom ali pa poliester razgradijo v vro\xc4\x8di vodi. Danes je ve\xc4\x8dina kalijevega sorbata sinteti\xc4\x8dnega izvora. Za gospodarsko rabo se ga pridobiva s kondenzacijo krotonaldehida (CH\xe2\x82\x83CH=CHCHO) in ketena (R'R''C=C=O).\n_START_SECTION_\nUporaba\n_START_PARAGRAPH_\nKalijev sorbat se uporablja za zaviranje plesni in kvasovk v \xc5\xa1tevilnih \xc5\xbeivilih, kot so sir, vino, jogurt, suho meso, brezalkoholne pija\xc4\x8de, sadne pija\xc4\x8de, pecivo, suho sadje in v zeli\xc5\xa1\xc4\x8dnih prehranskih dopolnilih. Uporablja se v koncentracijah, ki kratkoro\xc4\x8dno nimajo znanih ne\xc5\xbeelenih u\xc4\x8dinkov na zdravje. Na nalepkah s sestavinami je ta konzervans zapisan kot\xc2\xa0\xc2\xbbkalijev sorbat\xc2\xab\xc2\xa0ali\xc2\xa0\xc2\xbbE202\xc2\xab. Prav tako se uporablja v mnogih izdelkih za osebno nego za prepre\xc4\x8devanje razvoja mikroorganizmov, kar podalj\xc5\xa1a rok trajanja izdelkov. Nekateri proizvajalci raje kot paraben uporabljajo ta konzervans._NEWLINE_Znan je tudi kot stabilizator vina. Ko ga dodajo vinu, proizvede sorbinsko kislino. To ima dvojni namen. Ko se aktivna fermentacija kon\xc4\x8da in se vino po \xc4\x8di\xc5\xa1\xc4\x8denju \xc5\xa1e zadnji\xc4\x8d razporedi, kalijev sorbat ohrani vse \xc5\xa1e \xc5\xbeive\xc4\x8de kvasovke, ki se niso sposobne deliti. Kvasovke, ki \xc5\xbeivijo v tistem trenutku, nadaljujejo s fermentacijo ostanka sladkorja v CO\xe2\x82\x82 in alkohol. Ko poginejo, ni ve\xc4\x8d novih kvasovk, ki bi povzro\xc4\x8dile nadaljnjo fermentacijo. Pred ustekleni\xc4\x8denjem vino sladijo s kalijevim sorbatom in kalijevim metabisulfitom, da prepre\xc4\x8dijo fermentacijo. Uporablja se predvsem v sladkem vinu, pene\xc4\x8dem vinu ter nekaterih trdih jabol\xc4\x8dnikih. Lahko pa se doda tudi namiznem vinu, ki se po polnjenju te\xc5\xbeko o\xc4\x8disti._NEWLINE_Nekatere plesni (zlasti rodovi Trichoderma in sevi Penicillinum) in kvasovke lahko razgrajajo sorbate z dekarboksilacijo - proizvedejo 1,3-pentadien. Pentadien se ka\xc5\xbee kot tipi\xc4\x8den vonj kerozina ali nafte.\n_START_SECTION_\nToksikologija\n_START_PARAGRAPH_\nKalijev sorbat dra\xc5\xbei ko\xc5\xbeo, o\xc4\x8di in dihala, \xc4\x8deprav nekatere raziskave ka\xc5\xbeejo, da je dolgoro\xc4\x8dno varen in netoksi\xc4\x8den._NEWLINE_Kalijev sorbat ka\xc5\xbee nizko toksi\xc4\x8dnost. LD\xe2\x82\x85\xe2\x82\x80 je 4,92 g/kg (podgana, peroralno), kar je podobno tisti, ki jo ima jedilna sol. Sprejemljivi dnevni vnos za \xc4\x8dloveka je 12,5 mg/kg, ali 875 mg na dan za povpre\xc4\x8dnega odraslega \xc4\x8dloveka (70 kg)."